Diari Oficial de la Generalitat Valenciana


Sumari del DOGV 3228, del 23-04-1998 (1998/2436)

RESOLUCIÓ de 16 de desembre de 1997, de la Sotssecretaria d'Obres Públiques, per la qual s'acorda la publicació de la concessió administrativa atorgada a la mercantil Criaderos Marinos Crimar, SA, per a l'ocupació d'una parcel·la al port de Burriana, amb destinació a la construcció d'una nau per al tractament de peix, magatzem i oficines.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3228

Data del DOGV
:   23-04-1998

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   1998/2436


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 16 de desembre de 1997, de la Sotssecretaria d'Obres Públiques, per la qual s'acorda la publicació de la concessió administrativa atorgada a la mercantil Criaderos Marinos Crimar, SA, per a l'ocupació d'una parcel·la al port de Burriana, amb destinació a la construcció d'una nau per al tractament de peix, magatzem i oficines. [1998/Q2436]
  
Mitjançant la Resolució de 16 de desembre de 1997, de la Sotssecretaria d'Obres Públiques, es va atorgar a la mercantil Criaderos Marinos Crimar, SA, una concessió administrativa per a l'ocupació d'una parcel·la de 535 metres quadrats de superfície en la zona de servei del port de Burriana per a la construcció d'una nau per al tractament de peix, magatzem i oficines, d'acord amb les condicions que s'indiquen en els plecs que esmentem tot seguit:
  
Condicions generals:
  
Plec aprovat per Ordre d'1 d'agost de 1996, del conseller d'Obres Públiques, Urbanisme i Transports, i publicat en el Diari Oficial de la Generalitat Valenciana el 16 de setembre de 1996.
  
Condicions particulars:
  
1. Termini: 30 anys, comptadors des de l'endemà de la data de notificació de la resolució d'atorgament d'aquesta.
  
2. Fiança definitiva: 100% del cànon anual.
  
3. Cànon
  
- Per ocupació de superfície: 214.000 pessetes/any.
  
- Per activitat industrial: 3.188.700 pessetes/any.
  
L'import del cànon per activitat industrial s'aplicarà de forma lineal durant els tres primers anys. Es liquidarà zero pessetes (0 PTA) el primer any, un 50% del cànon anual ordinari el segon, i el 100% el tercer any i successius, per la qual cosa el total del cànon que s'haurà de pagar durant els tres primers exercicis serà el següent:
  
Primer exercici: 214.000 pessetes.
  
Segon exercici: 1.808.350 pessetes.
  
Tercer exercici i successius: 3.402.700 pessetes.
  
4. Revisió del cànon.
  
El cànon podrà ser revisat cada tres anys per l'administració d'acord amb les variacions que tinga l'índex de preus al consum determinades per l'Institut Nacional d'Estadística.
  
5. Utilització d'atracada.
  
El concessionari podrà atracar embarcacions al port en les condicions que dicte l'enginyer director d'aquest, d'acord amb les necessitats d'explotació, i aquestes estaran subjectes a les tarifes portuàries corresponents. No meritaran, tanmateix, la tarifa G-3, ja que es considera subsumit l'objecte d'aquesta en l'activitat industrial gravada ja pel cànon.
  
Prescripció tècnica.
  
El concessionari executarà les obres d'acord amb el Projecte de Nau per al Tractament de Peix, Magatzem i Oficines al Port de Borriana, subscrit per l'enginyer de camins, el senyor José Fabra Castillo, el febrer de 1997.
  
Contra aquesta resolució, que no exhaureix la via administrativa, s'hi pot interposar un recurs ordinari davant del conseller d'Obres Públiques, Urbanisme i Transports, en el termini d'un mes, comptador des de la data de la notificació d'aquesta, sense perjudici que l'interessat interpose qualsevol altre recurs que considere oportú.